ರಾಜಸ್ಥಾನದಿಂದ ಬಾಂಬೆಗೆ, ಅಲ್ಲಿಂದ ಮಂಗಳೂರಿಗೆ ಮಾನಸಿಕ ಅಸ್ವಸ್ಥನ ರೋಚಕ ಕಥೆ ಮಂಗಳೂರು: ಆತನೊಬ್ಬ ಹುಚ್ಚನ ರೀತಿ ಅಲೆಯುತ್ತಿದ್ದ... ಸಿಕ್ಕ ಸಿಕ್ಕ ಹುಡುಗಿಯರ ಮೇಲೆ ಮರಳನ್ನು ಎರಚುತ್ತಿದ್ದ. ಹುಡುಗರು ಸಿಕ್ಕರೆ ಕಲ್ಲು ಹೊಡೆಯುತ್ತಾ ಇದ್ದ. ಮಂಗಳೂರಿನ ಆ ಏರಿಯಾದಲ್ಲಿ ಸಿಕ್ಕ ಸಿಕ್ಕ ಅಂಗಡಿಗಳಿಗೆ ಕಲ್ಲು ಹೊಡೆದು ಪುಡಿ ಪುಡಿ ಮಾಡುತ್ತಿದ್ದ. ಆದರೆ, ಒಂದೇ ತಿಂಗಳಲ್ಲಿ ಆತ ಬದಲಾಗಿದ್ದಾನೆ. ಹುಚ್ಚು ಅಂತಾ ಎಲ್ಲರೂ ದೂರುತ್ತಿದ್ದ ಆ ವ್ಯಕ್ತಿ ಒಬ್ಬ ಖಡಕ್ ರೈಲ್ವೇ ಇಲಾಖೆ ಅಧಿಕಾರಿ ಎಂಬ ಅಚ್ಚರಿಯ ವಿಚಾರ ಬೆಳಕಿಗೆ ಬಂದಿದೆ. ಈತನ ಹೆಸರು ಮಹೇಶ್ ಪಾಟೀಲ್. ರಾಜಸ್ಥಾನ ಮೂಲದವನು. ರಾಜಸ್ಥಾನದ ರೈಲ್ವೇ ಇಲಾಖೆಯಲ್ಲಿ ರೈಲ್ವೇ ಅಧಿಕಾರಿ. ಖಡಕ್ ಆಫೀಸರ್ ಎಂದೇ ಹೆಸರಾಗಿದ್ದ ಈತ ಕಳೆದ ಒಂದು ತಿಂಗಳ ಹಿಂದೆ ಸಿಕ್ಕ ಸಿಕ್ಕವರನ್ನು ಅವಾಚ್ಯ ಶಬ್ದಗಳಿಂದ ಬಯ್ಯುತ್ತಾ ಮಾನಸಿಕ ಅಸ್ವಸ್ಥನಾಗಿದ್ದ. ಕಳೆದ ಮೂರು ವರ್ಷಗಳಿಂದ ಮಂಗಳೂರಿನ ಬಂದರು ಪೊಲೀಸ್ ಠಾಣಾ ವ್ಯಾಪ್ತಿಯಲ್ಲಿ ಓಡಾಡುತ್ತಿದ್ದ. ಒಮ್ಮೆಮ್ಮೆ ಬಟ್ಟೆಯಿಲ್ಲದೇ ಕಾಲೇಜು ಯುವತಿಯರ ಬಳಿ ಹೋಗಿ ಅವರಿಗೆ ಮರಳನ್ನು ಎರಚುತ್ತಿದ್ದ. ಈತನ ಉಪಟಳ ತಾಳಲಾರದೆ ಗದರಿಸಿದವರಿಗೆ ಕಲ್ಲಿನಲ್ಲೇ ಹೊಡೆಯುತ್ತಿದ್ದ. ಜನರನ್ನು ಗಾಯಗೊಳಿಸಿ, ಜನರಿಂದಲೇ ಹಿಗ್ಗಾಮುಗ್ಗ ಥಳಿಸಿಕೊಂಡು ಬಂದರು ಪೊಲೀಸ್ ಠಾಣೆ ಗೆ ಬರುತ್ತಿದ್ದ ಈತನನ್ನು ನೋಡಿ ಪೊಲೀಸರಿಗೇ ಮರುಕ ಹುಟ್ಟಿತ್ತು. ಈತನಿಂದ ಆಗುವ ತೊಂದರೆಗಳನ್ನು ತಪ್ಪಿಸಲು ಮುಲ್ಕಿಯಲ್ಲಿರುವ ಮೈಮುನಾ ಫೌಂಡೇಶನ್ ಆಪದ್ಭಾಂಧವ ಸೈಕೋ ರಿಹಾಬಿಲಿಟೇಶನ್ ಸೆಂಟರ್ನ ಆಸಿಫ್ ಗೆ ಈ ವಿಷಯ ತಿಳಿಸಿದರು. ಕಳೆದ ಒಂದು ತಿಂಗಳ ಹಿಂದೆ ಹಿಡಿದು ತಲೆ ಕೂದಲು ಗಡ್ಡವನ್ನು ಬೋಳಿಸಿ, ಸ್ನಾನ ಮಾಡಿಸಿ ರಾಜು ಅಂತಾ ಹೆಸರಿಟ್ಟರು. ಮಂಗಳೂರಿನ ಖಾಸಗಿ ಆಸ್ಪತ್ರೆಯೊಂದರಲ್ಲಿ ಚಿಕಿತ್ಸೆಯೂ ಕೊಡಿಸಿದರು. ಚಿಕಿತ್ಸೆ ಬಳಿಕ ಗುಣಮುಖನಾದ ಈತ ನನ್ನ ಹೆಸರು ಮಹೇಶ್ ಪಾಟೀಲ್. ತಾನೊಬ್ಬ ರೈಲ್ವೇ ಇಲಾಖೆ ಆಫೀಸರ್ ಅಂತಾ ಹೇಳಿದ ತಕ್ಷಣ ಈ ತಂಡಕ್ಕೆ ಆಶ್ಚರ್ಯವಾಗಿತ್ತು. ಈತ ರಾಜಸ್ಥಾನದಲ್ಲಿರುವ ತನ್ನ ಮನೆಯ ವಿಳಾಸ ಹಾಗೂ ಅಣ್ಣ ರಾಜು ಪಾಟೀಲ್ ಎಂಬುವರ ಫೋನ್ ನಂಬರ್ ಅನ್ನೂ ಕೊಟ್ಟಿದ್ದಾರೆ.Hindi Imposition: ಕೇಂದ್ರ ಸರ್ಕಾರದಿಂದ ಹಿಂದಿ ಹೇರಿಕೆ ಹೇಗೆ? ಸಂವಿಧಾನದಲ್ಲಿ ಏನು ಹೇಳಲಾಗಿದೆ? ಪೊಲೀಸರು ಈತನ ಅಣ್ಣನ ನಂಬರ್ಗೆ ಕರೆ ಮಾಡಿದಾಗ ಮಹೇಶ್ ಪಾಟೀಲ್ ಹೇಳಿದ್ದು ಸತ್ಯ ಎಂದು ಗೊತ್ತಾಗಿದೆ. ತಮ್ಮ ಸಹೋದರ ರೈಲ್ವೆ ಅಧಿಕಾರಿಯಾಗಿದ್ದವನು. ಮೂರು ವರ್ಷದಿಂದ ಆತನನ್ನು ಹುಡುಕುತ್ತಿದ್ದೇವೆ. ಫ್ಯಾಮಿಲಿಯೊಂದಿಗೆ ಬಾಂಬೆಗೆ ಹೋಗಿದ್ದಾಗ ಇದ್ದಕ್ಕಿದ್ದ ಹಾಗೆ ಕಾಣೆ ಆದವನು ಏನಾದ ಅಂತಾ ಗೊತ್ತಿರಲಿಲ್ಲ ಎಂದು ಹೇಳಿದ್ದಾರೆ. ರಾಜಸ್ಥಾನದಿಂದ ಮಹೇಶ್ ಪಾಟೀಲ್ನ ತಂದೆ ತಾಯಿ ಮತ್ತು ಅಣ್ಣ ರಾಜು ಪಾಟೀಲ್ ವಿಮಾನದ ಮೂಲಕ ಮಂಗಳೂರಿಗೆ ಆಗಮಿಸಿದ್ದಾರೆ.ಮಹೇಶ್ ಪಾಟೀಲ್ ಗುಣಮುಖನಾದ ಬಳಿಕ ಈತನ ನಡಿಗೆ, ನಮಸ್ಕಾರ ಮಾಡುವ ಶೈಲಿ ನೋಡಿ ಈತನಿಗೆ ಹೊಡೆದಿದ್ದವರು, ಈತನಿಂದ ಕಲ್ಲೇಟು ತಿಂದವರು ಆವಾಕ್ಕಾಗಿ ಹೋಗಿದ್ದಾರೆ. ಆದರೆ ಮಾನಸಿಕ ಅಸ್ವಸ್ಥ ಹೇಗಾದ, ಬಾಂಬೆಯಲ್ಲಿ ಮಿಸ್ ಆದವನ ನಂತರದ ಕಥೆ ಏನು ಅನ್ನೊದನ್ನು ರಾಜಸ್ಥಾನ ಪೊಲೀಸರು ತನಿಖೆ ಮಾಡಬೇಕಿದೆ.ವರದಿ: ಕಿಶನ್ ಕುಮಾರ್